**DĖL ZITOS MATUZONIENĖS ATLEIDIMO IŠ ROKIŠKIO**

**LOPŠELIO-DARŽELIO „PUMPURĖLIS“ DIREKTORĖS PAREIGŲ**

2016 m. liepos 1 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu ir 4 dalimi, Rokiškio rajono savivaldybės tarybos reglamento, patvirtinto Rokiškio rajono savivaldybės tarybos 2015 m. kovo 27 d. sprendimu Nr. TS-102, 12.19 punktu, Lietuvos Respublikos darbo kodekso 125, 177 straipsniais ir atsižvelgdamas į Zitos Matuzonienės 2016 m. birželio 14 d. pasiūlymą,

Rokiškio rajono savivaldybės taryba n u s p r e n d ž i a:

1. Sutikti su Rokiškio lopšelio-darželio „Pumpurėlis“ direktorės Zitos Matuzonienės 2016 m. birželio 14 d. pasiūlymu nutraukti 2001 m. birželio 1 d. darbo sutartį Nr. 179 šalių susitarimu.

2. Atleisti Zitą Matuzonienę 2016 m. rugsėjo 1 d. iš Rokiškio lopšelio-darželio „Pumpurėlis“ direktorės pareigų ir nutraukti šalių susitarimu 2001 m. birželio 1 d. darbo sutartį Nr. 179.

3. Įgalioti savivaldybės merą Antaną Vagonį atlikti veiksmus, susijusius su darbo santykių nutraukimu:

3.1. pasirašyti šalių susitarimą su Rokiškio lopšelio-darželio „Pumpurėlis“ direktore Zita Matuzoniene šiomis sąlygomis:

3.1.1. išmokėti Zitai Matuzonienei atleidimo iš pareigų dieną darbo užmokestį ir kompensaciją už nepanaudotas trejų metų kasmetines atostogas (56 dienos už 2013 m. rugsėjo 1 d.–2014 m. rugpjūčio 31 d. darbo laikotarpį, 56 dienos už 2014 m. rugsėjo 1 d.–2015 m. rugpjūčio 31 d. darbo laikotarpį ir 56 dienos už 2015 m. rugsėjo 1 d.–2016 m. rugpjūčio 31 d. darbo laikotarpį);

3.1.2. išmokėti Zitai Matuzonienei 2 mėnesių vidutinio darbo užmokesčio dydžio išeitinę kompensaciją. Išeitinę išmoką pradėti mokėti praėjus mėnesiui nuo atleidimo dienos ir mokėti ją kas mėnesį lygiomis dalimis;

3.2. atlikti darbo sutarties su Zita Matuzoniene nutraukimo įforminimą;

3.3. sudaryti Rokiškio lopšelio-darželio „Pumpurėlis“ reikalų perdavimo komisiją.

4. Pavesti Rokiškio lopšelio-darželio „Pumpurėlis“ direktoriaus pavaduotojai ugdymui Ramintai Mažeikienei nuo 2016 m. rugsėjo 2 d. iki bus paskirtas direktorius konkurso būdu laikinai eiti Rokiškio lopšelio-darželio „Pumpurėlis“ direktorės pareigas.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Antanas Vagonis

Rita Elmonienė

Rokiškio rajono savivaldybės tarybai

**TEIKIAMO SPRENDIMO PROJEKTO „DĖL ZITOS MATUZONIENĖS ATLEIDIMO IŠ ROKIŠKIO LOPŠELIO-DARŽELIO „PUMPURĖLIS“ DIREKTORĖS PAREIGŲ“ AIŠKINAMASIS RAŠTAS**

**Parengto sprendimo projekto tikslai ir uždaviniai.**

Sprendimo projekto tikslas ir uždaviniai – atleisti Zitą Matuzonienę iš Rokiškio lopšelio-darželio „Pumpurėlis“ direktorės pareigų (darbo sutarties nutraukimas šalių susitarimu).

**Šiuo metu esantis teisinis reglamentavimas.**

Lietuvos Respublikos vietos savivaldos įstatymas, Rokiškio rajono savivaldybės tarybos reglamentas, Lietuvos Respublikos darbo kodeksas.

**Sprendimo projekto esmė.**

Zitos Matuzonienės atleidimas iš Rokiškio lopšelio-darželio „Pumpurėlis“ direktorės pareigų (darbo sutarties nutraukimas šalių susitarimu) ir atsiskaitymas su ja bei įgaliojimų suteikimas savivaldybės merui atlikti veiksmus, susijusius su darbo santykių nutraukimu. Pavesti Rokiškio lopšelio-darželio „Pumpurėlis“ direktoriaus pavaduotojai ugdymui Ramintai Mažeikienei nuo 2016 m. rugsėjo 2 d. iki bus paskirtas direktorius konkurso būdu laikinai eiti Rokiškio lopšelio-darželio „Pumpurėlis“ direktorės pareigas.

**Galimos pasekmės, priėmus siūlomą tarybos sprendimo projektą:**

**teigiamos** – darbuotojos prašymo tenkinimas;

**neigiamos** – nenumatyta.

**Finansavimo šaltiniai ir lėšų poreikis**.

Sprendimui įgyvendinti savivaldybės lėšų nereikės.

**Suderinamumas su Lietuvos Respublikos galiojančiais teisės norminiais aktais.**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Švietimo skyriaus vedėjo pavaduotoja Rita Elmonienė